L 282/112
SK
Úradný vestník Európskej únie
31.10.2022
10.
KAPITOLA OBILNINY Poznámky 1.
A) Produkty špecifikované v položkách tejto kapitoly sa majú zatriediť do týchto položiek len vtedy, ak obsahujú zrná, tiež v klasoch alebo na steblách.
B) Do tejto kapitoly nepatria zrná, ktoré boli ošúpané alebo inak opracované.
Avšak ryža lúpaná, obrusovaná, bielená, leštená, predparená („parboiled“) alebo zlomková zostáva zatriedená v položke 1006.
Podobne mrlík čílsky (quinoa), z ktorého bolo úplne alebo čiastočne odstránené oplodie (perikarp), aby sa oddelil saponín, ale ktorý nebol inak spracovaný, zostáva zatriedený v položke 1008. 2.
Do položky 1005 nepatrí kukurica cukrová (7. kapitola).
Poznámka k podpoložke 1.
Termín „tvrdá pšenica“ znamená pšenicu druhu Triticum durum a hybridy odvodené z medzidruhového kríženia Triticum durum, ktoré majú rovnaký počet (28) chromozómov ako tento druh.
Doplnkové poznámky 1.
Nasledujúce termíny znamenajú: a) „ryža guľatozrnná“ (podpoložky 1006 10 30, 1006 20 11, 1006 20 92, 1006 30 21, 1006 30 42, 1006 30 61 a 1006 30 92): ryža, ktorej dĺžka zrna nepresahuje 5,2 mm a pomer dĺžky k šírke je menej ako 2; b) „ryža strednozrnná“ (podpoložky 1006 10 50, 1006 20 13, 1006 20 94, 1006 30 23, 1006 30 44, 1006 30 63 a 1006 30 94): ryža, ktorej dĺžka zrna presahuje 5,2 mm, ale nepresahuje 6,0 mm a pomer dĺžky k šírke je menej ako 3; c) „ryža dlhozrnná“ (podpoložky 1006 10 71, 1006 10 79, 1006 20 15, 1006 20 17, 1006 20 96, 1006 20 98, 1006 30 25, 1006 30 27, 1006 30 46, 1006 30 48, 1006 30 65, 1006 30 67, 1006 30 96 a 1006 30 98): ryža, ktorej dĺžka zrna presahuje 6,0 mm; d) „ryža nelúpaná“ (podpoložky 1006 10 30, 1006 10 50, 1006 10 71, 1006 10 79 a 1006 10 90): ryža, ktorej zrná po vymlátení zostávajú obalené plevami; e) „lúpaná ryža“ (podpoložky 1006 20 11, 1006 20 13, 1006 20 15, 1006 20 17, 1006 20 19, 1006 20 92, 1006 20 94, 1006 20 96, 1006 20 98 a 1006 20 99): ryža zbavená len pliev.
Príklady ryže vyhovujúce tejto definícii sú označované obchodnými názvami „hnedá ryža“, „ryža cargo“, „ryža loonzain“ a „riso sbramato“; f) „polobielená ryža“ (podpoložky 1006 30 21, 1006 30 23, 1006 30 25, 1006 30 27, 1006 30 29, 1006 30 42, 1006 30 44, 1006 30 46, 1006 30 48 a 1006 30 49): ryža zbavená pliev, častí klíčkov a celkom alebo čiastočne vonkajších vrstiev, nie však vnútorných vrstiev oplodia (perikarpu); g) „bielená ryža“ (podpoložky 1006 30 61, 1006 30 63, 1006 30 65, 1006 30 67, 1006 30 69, 1006 30 92, 1006 30 94, 1006 30 96, 1006 30 98 a 1006 30 99): ryža, z ktorej boli odstránené plevy, všetky vonkajšie a vnútorné vrstvy oplodia (perikarpu), celé klíčky v prípade dlhozrnnej alebo strednozrnnej ryže a aspoň ich časti v prípade guľatozrnnej ryže, ale na ktorej ešte môžu ostať biele pozdĺžne ryhy maximálne na 10 % zŕn; h) „zlomková ryža“ (podpoložka 1006 40): zlomky zŕn, ktorých dĺžka nepresahuje tri štvrtiny priemernej dĺžky celého zrna. 2.
Na zmesi tejto kapitoly sa uplatňuje colná sadzba takto: a) pri zmesiach, kde jedna zložka predstavuje najmenej 90 hmotnostných %, sa uplatní colná sadzba uplatniteľná na túto zložku; b) pri ostatných zmesiach sa uplatní colná sadzba tej zložky, za ktorú je dovozné clo najvyššie.